“…Ки сен ҳам ҳур туғулғонсен” (“Шаҳидлар хотираси” ҳиёбонидаги ўйлар) – Jurnalist\n“…Ки сен ҳам ҳур туғулғонсен” (“Шаҳидлар хотираси” ҳиёбонидаги ўйлар)\nR S2020-09-15T09:19:13+05:0015 Sentabr, 2020|Умумий янгиликлар|\nБир донишманд: “Дунёда энг гўзал инсон — озод инсондир”,-деган экан. Тарихдан маълумки, жамики жангу жадаллар халқнинг эркинлигини, мамлакат мустақиллигини тортиб олиш ёки асраб қолиш учун олиб борилган. Одамнинг ҳам, халқнинг ҳам қадру қиймати унинг нечоғлик озод экани билан ўлчанади.\nРивоят қилишларича, “Хун давлатининг асосчиси Мете хонга Татар хукумдори ҳужум қилиш учун баҳона излаб, унинг севикли отини беришини талаб қилади. Бу от шунчалик машҳур эди-ки, минг фарсаҳ йўлни қийналмай чопа оларди. Мете ватандошларини уруш мусибатига солмаслик учун отини татар хоқонига бериб юборади. Лекин татар хоқони бу билан тинчимайди. Кейинги сафар у Метенинг энг суюкли хотинини сўрайди. Беклар қурултойда уруш эълон қилинишини талаб қилсалар-да, Мете уларга “Мен Ватанимни ўз муҳаббатим ўғрисига алиштирмайман”, деб севгилисини ҳам душманларга жўнатиб юборади.\nОрадан маълум вақт ўтиб татар хоқони Хун ўлкасининг ҳосилсиз, зироатсиз, ўрмонсиз, маъдансиз, аҳолисиз бир парча қисмини талаб қилади. Қурултойга тўпланганлар қаровсиз, фойдасиз ерни бериб юбориш мумкинлигини айтишади, аммо оқил, доно, ватанпарвар Мете: “Ватан бизнинг молимиз эмасдир, мозорда ётган оталаримизнинг, қиёматга қадар туғиладиган авлодларимизнинг бу ерда ҳаққи бордир. Ватандан бир қарич бўлсин ер бермакка ҳеч кимда ҳуқуқ йўқдир. Демак, уруш этажакмиз”,- дейди ва жангговор қўшини билан хужум қилади. Душманнинг очкўз ҳоқони эса ўз лашкари билан қўрқиб қочиб кетади. Шу тариқа Мете ватан тупроғини душмандан ҳимоя қилади, ғанимга она юртини топтатмайди”…\nҲаққи рост, бу дунёда ватан озодлиги, ҳурлиги, порлоқ келажагиданда қадрлироқ неъмат бўлмайди. Ҳар гал пойтахтимиздаги “Шаҳидлар хотираси” ҳиёбонига борганимда шонли ўтмишимиз, тарихимиз, Ватанимиз озодлиги учун олиб борилган курашлар, аждодларимизнинг жасорат ва матонат сабоқлари кўз олдимда гавдалангандек бўлади.\nЙигитликнинг ўт паллаларида тафаккур ва қалб ҳурлигининг ёрқин наъмуналарини яратган Қодирий, Чўлпон, Усмон Носир каби маърифатпарвар боболаримиз ҳам мана шу халқнинг эрки учун курашиб, шу йўлда мардларча жон беришган.\nАбдулла Қодирийнинг 1926 йил, 16 июнь Самарқандда судда сўзлаган қуйидаги нутқидан ҳам англаб олсак бўладики, бу халқнинг озодлиги, ҳурлиги, келажаги, дориламон эртасини ўша даврларда кўпчилик қабул қила олишмаган.\n“Сўзим охирида одил судлардан сўрайман: Гарчи мен турлик бўҳтон, шахсият ва сохталар билан, ҳам англашилмовчиликлар орқасида, иккинчи оқланмайдурғон бўлиб қораландим. Лоақал уларнинг, қораловчи қора кўзларнинг кўнгли учун бўлса ҳам, менга энг олий бўлғон жазони бера кўрингиз. Кўнглида шамси ғубороти, тескаричилик мақсади бўлмоғон содда, гўл, виждонлик йигитга бу қадар хўрликдан ўлим тансиқроқдир. Бир неча шахсларнинг орзусича, маънавий ўлим билан ўлдирилдим. Энди жисмоний ўлим менга қўрқинч эмасдир. Одил судлардан мен шуни кутаман ва шуни сўрайман.”\nҲа, тарих шоҳид, кимларгадир бош эгиш аждодларимизга хос хислат эмас. Туғилиб ўсган тупроғингда душманга қарам бўлиб, ота-онадан, жигарларидан воз кечиб, “дахо” бўлиш, қўлга кишан кийиш “фахр” эмас. Бу заминнинг ҳар қарич ери, йилда тўрт фасли ўз вақтида алмашиб турадиган гўзал табиати, бешикларида момолари алла айтиб ўлғайтирган муқаддас тупроғи, қўёш янглиғ ширмой нонлар тобланган тандири-ю, қўлларида кетмон, белбоғида бир бурда нони билан авайлаб, серҳосил ер-боболардан қолган омонатни асраш, келажак авлодга бекаму кўст етказиш ҳам фарз, ҳам қарзимиз.\nЗеро, атоқли шоир Чўлпон таъбири билан айтганидек: “Кишан кийма, бўйин эгма, Ки сен ҳам ҳур туғулғонсен”.\nоммавий коммуникациялар университети талабаси,\nЖаҳон Истеъдодлари Уюшмаси аъзоси.\n(“Ҳуррият” газетасининг 2020 йил, 9 сентябрь, 31- сонидан олинди)


Япония 3 йил қочқинларга ёрдам беради 1 489\nReuters агентлигининг хабар қилишича, Япония ҳукумати 2016 йилдан бошлаб 3 йил мобайнида бутун дунёдаги қочқинларга гуманитар ёрдам кўрсатиш мақсадида 2,8 млрд доллар ажратади. Бу ҳақда Япония бош вазири Синдзо Абэ БМТ Бош ассамблеяси саммитидаги чиқишида баёнот берган.\nБош вазир берган маълумотга кўра, мазкур гуманитар ёрдам қочқинлар ва муҳожирлар сингари қабул қилувчи давлат ва ташкилотларга ҳам ажратилиши кўзда тутилган.\nШунингдек, Синдзо Абэ Япония миграция масалалари бўйича бошқа давлатлар билан ҳамкорлик қилишга тайёрлигини билдирган. Бош вазирнинг сўзларига кўра, Япония БМТ Бош ассамблеясида Сурия ва Ироқдаги қочқинларга ҳамда Яқин шарқ ва Африкада тинчликни мустаҳкамлаш ишлари учун 1,6 млрд доллар ажратишини маълум қилганди.\nБундан аввалроқ эса, АҚШ Ироққа 181 млн доллар гуманитар ёрдам бериши маълум бўлганди.


Intel “буюмлар интернети” бозоридаги энг нуфузли компания деб топилди\n17:45 / 28.12.2015\nМикрочиплар ишлаб чиқарувчи Intel компанияси “буюмлар интернети” (Internet of Things, IoT) бозорининг энг нуфузли иштирокчиси деб тан олинди. IoT Analytics мутахассислари ушбу технологиялар билан боғлиқ брендларнинг веб-сайтлар ва ижтимоий тармоқларда тилга олиниши миқдорини ҳисоблаб чиқиб, шундай хулосага келишди. Тадқиқот 2015 йилнинг иккинчи ярми кўрсаткичларига асосланади.\nIoT Analytics маълумотларига қараганда, соҳанинг энг кўзга кўринган компаниялари АҚШда жойлашгандир: Intel’дан кейинги ўринларни IBM, Microsoft, Google ва Cisco эгаллаган. 9 ва 10-ўринларда Samsung ва LG корпорациялари жойлашди, деб хабар беради Жанубий Кореянинг Yonhap агентлиги.\nЯпониянинг NEC компанияси рўйхатнинг 16-поғонасини банд қилди. Хитойнинг Huawei компаниясига 18-ўрин насиб қилди.\nМаълумот учун, “буюмлар интернети” барча моддий объектларнинг тармоққа уланиб, бир-бирини идентификация қилишини, шу йўл билан ҳар қандай ишни қулайлаштиришни кўзда тутадиган концепциядир.


Меҳнат дафтарчалари юритиш тизими тўлиқ рақамлаштирилди\n2020 йил 1 январдан “Ягона миллий меҳнат тизими” идоралараро дастурий-аппарат комплекси (Ягона миллий меҳнат тизими) тўлиқ жорий қилинди.\nЯгона миллий меҳнат тизимида иш берувчи ва ходимлар ўртасида тузиладиган меҳнат шартномаларини рўйхатга олиш, ходимнинг меҳнат фаолияти тўғрисидаги барча маълумотларни ўз ичига олувчи меҳнат дафтарини шакллантириш жараёни тўлиқ рақамлаштирилди.\nБатафсил Меҳнат дафтарчалари юритиш тизими тўлиқ рақамлаштирилди\nАёл таҳқирланган оила ўрганилмоқда\n05.09.2020 - 14:21\nИжтимоий тармоқларда самарқандлик аёлнинг доимий равишда турмуш ўртоғи томонидан калтакланиб келиши ҳақида видеолавҳалар тарқалди.\nУшбу ҳолат бўйича вилоят ички ишлар бошқармаси расмий маълумот берди, вазият назоратга олинди. Ҳозирда суриштирувлар давом этмоқда. Аёлнинг айни кундаги аҳволи ҳақида ҳам озми-кўпми маълумотлар берилмоқда.\nБатафсил Аёл таҳқирланган оила ўрганилмоқда\nБатафсил “Самарқанд ҲЭТК”: Куз-қишда электр таъминотида узилиш бўлмаслиги учун барча чораларни кўряпмиз


“Оналик кўчатзорлари”ни кўпайтириш ҳосилдорликни оширади\nЎзбекистон Республикаси Фанлар академиясининг Геномика ва биоинформатика маркази ўсимликлар, микроорганизмлар ва бошқа организмлар геномини ўрганиш бўйича халқаро даражадаги илмий изланишлар олиб бориш ва уларнинг натижаларини амалиётга татбиқ қилиш билан шуғулланади.\nМарказда олтита лаборатория, иккита бўлим бор. Ҳозирда марказ олимлари қишлоқ хўжалиги экинлари геномининг структурасини ўрганиб, хўжалик жиҳатдан аҳамиятга эга бўлган генлар функциясини биоинформатик таҳлилларини ўтказади.\nМарказ фаолияти билан таништириш мақсадида журналистлар учун пресс-тур ташкил этилди.\nБу ерда олимлар буғдой, анор ва узум учун ген-инженерлиги ва трансгеном технологияларини яратиш, ген ва ҳужайра инженерлиги, маркерларга асосланган селекция, геном ва виртуал селекция дастурларини ишлаб чиқиш билан шуғулланяпти. Шу асосда стресс омиллари – совуққа, қурғоқчиликка чидамли бўлган янги, толаси юқори сифатли “генетик бойитилган”, зараркунандаларга чидамли ғўзанинг янги навларини яратиш, бундан ташқари, персоналлаштирилган қишлоқ хўжалиги йўналишида ҳам илмий ишлар олиб борилмоқда.\nМарказда махсус уруғчилик хўжалиги, иссиқхона, фитотрон ва гермоплазма ноёб объектлари мавжуд. Пресс-тур давомида уруғларни олиш, кўпайтириш, сақлаш ва уни тижорийлаштиришгача бўлган жараёндаги амалий ишлар тушунтириб берилди.\nМарказ 2012 йилда ташкил топган. Давлатимиз раҳбарининг 2017 йил 10 февралдаги «Геномика ва биоинформатика соҳасида фундаментал ва амалий тадқиқотлар ҳамда инновацион ишларни ривожлантириш бўйича қўшимча чора-тадбирлар тўғрисида»ги қарори асосида марказ фаолиятини қайта ташкил этиш ва геномика ва биоинформатикани Ўзбекистонда янада ривожлантириш бўйича ишлар янада жадаллашган ва янги босқичга кўтарилган.\nМутахассисларнинг айтишича, бир ўсимлик ҳужайрасини олиб, уни тадқиқ этиб, иссиқхонага кўчириб ўтказилгунча бир йил вақт кетади. Марказда қишин-ёзин иш тўхтамайди. Марказ қошидаги дала майдонида синовлар олиб борилгач, тайёр кўчат ҳолида фойдаланувчиларга берилади.\nНега ўсимликларнинг кичик ҳужайраларидан намуна олинади?\n– Ўсимликларнинг вируси бўлади, – дейди марказ директори ўринбосари Забардаст Бўриев. – Биргина узум узоқ вақт ўсганда, йиллар давомида вируслар йиғилиб боради. Кичик ҳужайрадан олинганда вирусдан ҳоли қилиб ўстириш мумкин. Шунда узумнинг ҳосилдорлиги ҳам ошади, таъм-маза жиҳатидан тоза, ширин бўлади. Шунинг учун фермерлар ҳам бу шаклда ўстирилаётган ўсимлик турларига жуда қизиқаяпти. Буни катта майдонларга экиб, бирдан кўпайтириш мушкул. Шу боис “оналик кўчатзорлари”ни кўпайтириш ишлари олиб борилаяпти. Ҳар бир вилоятда ана шундай майдонлар ташкил этилиши керак. Шунда узум навларини алмаштириб олиш имконияти кенгаяди. Кейинчалик ундан кўчат олиб кўпайтириш мумкин.\nМарказда қишлоқ хўжалиги ва доривор ўсимликлар, хайвонлар ва микроорганизмлар геномлари структураси ўрганилади, хўжалик аҳамиятига эга бўлган қимматбаҳо генлар функцияси биоинформатик таҳлиллари ўтказилади. Генетик ўзгартирилган организмлар ва уларнинг маҳсулотлари билан шуғулланувчи корхоналар фаолиятини координация қилиб, Республикага олиб кирилаётган генетик ўзгартирилган организмлар, уларнинг маҳсулотларини бирламчи лаборатория тестларидан ўтказиш вазифасини ҳам бажаради.\nПресс-тур давомида ғўзани фитохром генлари учун яратилган ген-нокаут технологияси, маркерларга асосланган селекция технологияси ёрдамида яратилган ғўзанинг Равнақ-1 ва Равнақ-2 навлари, узум ва анор кўчатларини ин-витро шароитида кўпайтириш, ген-нокаут технологияси ёрдамида яратилган буғдойнинг “Баркамол” нави, картошканинг серҳосил ва эртапишар биотехнологик навлари ҳақида маълумот берилди.


Фермер ғалласини тортиб олган қонунбузарлар жазоланади! - Ishonch.uz\nБош саҳифа Жамият Фермер ғалласини тортиб олган қонунбузарлар жазоланади!\nФермер ғалласини тортиб олган қонунбузарлар жазоланади!\n«Мамлакатимизда айни дамларда заҳматкаш деҳқоннинг пешона тери эвазига етиштирилган ғалла хирмонга йиғилмоқда. Шундай пайтда, фермерларҳосилининг давлат режасидан ортиқча қисмини ҳам тортиб олиш ҳолатлари, шунингдек, эгасининг розилигисиз омборидан ҳосилни олиб чиқиб кетаётгани ҳақида хабарлар келмоқда.\nИккинчидан, режадан ортиқча ғаллани олиш мақсадида фуқароларнинг уй-жойларига уларнинг рухсатисиз кириш Конституциянинг 27-моддасига тўғридан-тўғри зид келади ва айбдор Жинояткодексининг 142-моддасига кўра 5 йилгача озодликдан маҳрум қилиш билан жазоланади.\n“Фермер хўжалиги тўғрисида”ги Қонунга кўра фермерлар давлат эҳтиёжлари учун етиштирган ҳосилни контрактация шартномаларида назарда тутилган ҳажмларда етказиб беришга мажбурдир. Контрактация шартномаларида назарда тутилган мажбуриятдан ортиқ ҳажмда маҳсулот талаб қилиш қонунчилик ҳужжатларига зид ҳисобланади.\nҚонунни менсимаган ва фермерларнинг ҳуқуқларини бузган ҳар қандай шахс жавобгарликка тортилиши ҳақида яна бир маротаба огоҳлантирамиз” дейилади Бу ҳақда Адлия вазирлиги Жамоатчилик билан алоқалар бўлими маълумотида.\nАввалги саҳифаТошкент шаҳар ИИББ ходимлари томонидан энг кўп гиёҳвандлик воситалари топиладиган жой қаер эканлиги маълум қилинди\nКейинги мақолаҲоким Токио-2020 ёзги Олимпия ва Паралимпия ўйинларига йўлланма олган спортчиларни тақдирлади


13:39 / 02.07.2016\nМолиявий пирамидалар бир қатор мамлакатларда қонунга зид дея эълон қилинган. Масалан, АҚШ, Австралия, Австрия, Албания, Бразилия, Буюк Британия, Венгрия, Германия, Дания, Доминикан Республикаси, Эрон, Исландия, Испания, Италия, Қозоғистон, Канада, Хитой, Колумбия, Малайзия, Мексика, Непал, Нидерландия, Янги Зеландия, Норвегия, Польша, Португалия, Россия, Руминия, Таиланд, Тайвань, Туркия, Украина, Филиппин, Франция, Швейцария, Швеция, Шри-Ланка, Эстония, Жанубий Африка Республикаси, Японияда молиявий пирамидалар фаолияти тақиқланган. Бирлашган Араб Амирликлари ва Хитойда молиявий пирамидалар ташкил этиб, фаолятини юритганлар ўлим жазосига ҳукм қилинади.\nБугунги кунда молиявий пирамида ва фирибгарлик сўзларини синоним сифатида кўриш мумкин. Молиявий пирамидага аъзо бўлмоқчи бўлган янги мижознинг пули уни таклиф қилган иштирокчи ва ундан аввалги иштирокчилар ўртасида тақсимланади. Янги иштирокчи эса икки ва ундан ортиқ кишини жалб қилган тақдирдагина фойда кўриши мумкин. Лекин янги аъзолар сони мунтазам ўсиб боришининг имкони йўқ. Пирамида иштирокчилари бутун бир мамлакат аҳолисининг ҳаммасини қамраб ололмайди, олган тақдирда ҳам бу пирамида қачонлардир танназзулга учраши аниқ. Чунки пирамиданинг 7-10 босқичга чиқишининг иложи йўқлиги тан олинади. Янги аъзоларни жалб қилишга муваффақ бўлмаган иштирокчилар нафақат даромаддан, балки ўзларининг пулларидан ҳам айриладилар. Таҳлилларга қараганда, пирамида иштирокчиларининг 90 фоизи бир тийин ҳам фойда кўришмайди. “Сармоядорларнинг пуллари пирамида ташкилотчисини бой қилади”, деган фикрларда ҳам жон йўқ. Кўп ҳолларда ташкилотчининг ўзи ҳам касодга учрайди.\nБиринчидан, молиявий пирамидадан даромад топганларни ҳеч ким аниқ кўрмаган. “Фалончи шунча фойда кўрибди”, деган сўзлар одамларни чалғитишдан иборатдир. Фойда кўрган бир-икки мижоз - бу чалғитувчи ҳолат ҳисобланади.\nЖиноят ҳақида ёлғон хабар берган шахснинг ўзига нисбатан жиноят иши қўзғатилди\n09:50 / 26.04.2018


Тошкентдаги Япония элчихонаси коррупцияга оид иддаоларни рад қилди\nЯпониянинг Тошкентдаги элчихонасига яқин манбалар Озодликка юборган видеодан олинган кадр. (Озодликда бу видеонинг асл эканини тасдиқловчи маълумотлар йўқ.)\nТошкентдаги Япония элчихонасига яқин манбалардан элчихонада коррупцион тизим мавжудлиги иддао қилинган маълумотлар Озодликка келиб тушди.\n22 июль куни келган бу маълумотларга видеотасвир ҳам далил сифатида илова қилинди ва Япония элчихонасига нисбатан бир нечта айблов илгари сурилди:\nБиринчи айблов: “Элчихона Ўзбекистонда хусусий қўриқлаш идоралари тақиқланганига оид қонунга ҳилоф тарзда спорт ширкати билан шартнома тузган.”\nИккинчи иддао: “Элчихона спорт ширкати вакилига 27 минг доллар нақд пул бериб, Ўзбекистонда валюта билан боғлиқ қонунни бузган.”\nУчинчи иддао: “Қоровулликка ëлланганлар қўлига пулнинг фақат 30 фоизи берилган. Қолган 70 фоиз пул эса қоровулбоши ва элчихона мулозими тарафидан ўзлаштирилган”.\nОзодликка келган видеотасвирда шахсига оид маълумотларни сир сақлаган манбалар қоровулбоши, деб даъво қилган шахснинг, афтидан АҚШ долларида акс этган каттагина суммани тақсимлагани ва элчихона мулозими, деб даъво қилинган шахсга гўëки улуш бераëтгани акс этган.\nБу тасвирни Япониянинг Тошкентдаги элчихонасига яқин бир манба ҳам Озодлик илтимосига кўра, томоша қилди ва тасвирдаги персонажларнинг элчихона мулозими ва қоровулбошиси эканини тасдиқлади.\nАйни манба иддаосига кўра ҳам, элчихонани қўриқлаш ва тозалаш ишларига жалб қилинганларнинг ойлигидан 4 ойдан буён уриб қолинади.\nБундан бир кун олдин Fergana.ru ахборот агентлиги ҳам Япониянинг Тошкентдаги элчихонаси қўриқчилари учун ажратилган ойлик “туя қилинган"и ҳақидаги мақолани чоп қилган эди.\nБу мақолада ҳам Япониянинг Тошкентдаги элчихонаси мулозими Ангрендаги “Водорю кемпо” спорт клуби билан элчихона биносини қўриқлаш юзасидан ноқонуний шартнома тузиб, пул ўзлаштиргани иддао қилинади.\nОзодлик бу айбловларга ойдинлик киритиш учун Япониянинг Ўзбекистондаги элчихонасига мурожаат қилди. Элчихонанинг иккинчи котиби Накамура Томоки жаноблари Озодликка интерьвю берди.\nСуҳбат давомида элчихона котиби Япониянинг Тошкентдаги элчихонасида коррупция тизими бор, деган иддаоларни рад қилди:\n- Биз бу мақолада келтирилган ширкат билан қоровуллик борасида эмас, балки кираверишда меҳмонларни кутиб олиш хизмати бўйича шартнома тузганмиз. Улар қоровуллик билан эмас, балки зиëратчиларни кутиб олиш ҳамда бинони бошқариш билан шуғулланишади. Улар бинонинг кам-кўстига қараб туришади.\nОзодлик: Бизнинг манбаларимиз эса “Водорю кемпо” ширкати элчихонани қўриқлаш хизмати билан шуғулланади, деб таъкидлашмоқда. Уларнинг айтишича, қоровулларга пулнинг фақат 30 фоизи тўланган, қолгани эса чўнтаккка урилган. Бунга нима дейсиз?\n- Мен яна такрорлайман, биз бу ширкат билан қўриқлаш хизмати бўйича шартнома тузмаганмиз. Гўëки, откат олингани борасида бирор маълумотга эга эмасмиз. Биз бу ширкатга бинонинг кам-кўстини қараб туриш ва зиëратчиларни кутиб олиш хизмати учун ҳақ тўлаймиз. Аммо бу ҳақ мақолада кўрсатилгани каби катта эмас. (Fergana.ru ахборот агентлигидаги мақола кўзда тутилмоқда - Таҳр.) Бу ҳақ миқдори мақоладаги рақамнинг олтмиш фоизини ташкил қилади. ( 16 минг доллар - Таҳр.), - дейди элчихона мулозими.\nСуҳбатдош Озодлик билан суҳбатда қайта ва қайта элчихонага нисбатан коррупция иддаоларни рад қилди.\nЭлчихона нега танқид нишони бўлди?\nЯпония Ўзбекистонга киритилган япон сармоялари талон-тарож қилинаëтгани борасида куни-кеча ўз хавотирини эълон қилган эди.\nЯпония ташқи ишлар вазирлиги мулозими ўтган ойда Озодлик билан суҳбатда бундай хавотирлар борлигини тасдиқлаган эди.\nJapan Times газетасига кўра, Япония ўз сармоялари “Откат ундириш” тизими оқибатида бебарака бўлаëтганидан хавотирда. Газетада маълум қилинишича, сўнгги 5 йилда Япония, Вьетнам, Индонезия ва Ўзбекистондаги мулозимларга 160 миллион иен пора берилган.\nГазетада айтилишича, бу пулнинг учдан бири ўзбек мулозимларининг томоғини ëғлашга сарфланган. Бу аснода Япония ўз сармоялари устидан назоратни кучайтиришга қарор қилди.\nШу ўринда бир савол туғилади: Япониянинг бу ташаббусини бўғиш учун Ўзбекистон махсус хизматлари Япониянинг Тошкентдаги элчихонасини жанжал гирдобида қолдирмадими?\nБу тахминни рад қилган Япония элчисининг иккинчи котиби Накамура Томоки жаноблари бу икки воқеанинг кетма-кет содир бўлганини шунчаки тасодиф, деб атади.\nҲаммага келган тўй\nЎзбекистондаги аксар хорижий ширкатлар мамлакат молиявий тизимининг мукаммал эмаслиги боис, ўз ходимларига ҳужжатда қайд қилинмаган нақд валюта тўлаëтгани борасида Озодликда маълумотлар мавжуд.\nБундан ташқари, Ўзбекистондаги элчихоналар ҳамда ваколатхоналар таркибидаги турли тузилмаларда ишлайдиган маҳаллий аҳолига ойлик тўлашда ҳам “икки бухгалтерия тизими” жорий қилингани иддао қилинади.\nТошкентдаги элчихоналардан бирининг Озодлик билан суҳбатлашган Ботирбек исмли собиқ қоровулининг айтишича, Тошкентдаги элчихоналардаги қоровул, боғбон ва фаррошларга қоғозда бир хил амалда эса бошқача ҳақ тўланмоқда.\nБотирбекнинг қуруқ иддао тарзида айтган бу гапи 23 июль куни Озодликка келган маълумотда ўз тасдиғини топгандек бўлди.\nЯпониянинг Тошкентдаги элчихонасига яқин бир манба элчихонанинг иккинчи котиби Накамура Томоки жанобларининг жавобларини “вазиятни хаспўшлаш” деб баҳолади.\n- Нега энди бино таъмири учун спорт клубидаги пахлавонлар ишга олинади. Ўзбекистон республикасида нақд валюта муомаласи чекланган бўлса ҳам спорт клуби пахлавонлари қора пластик пакет ичида нақд доллар олади. Яна бир савол, ойда бир марта ишга келадиган элчихона ҳуқуқшуноси Ангрендаги спорт ширкати билан тузилган шартноманинг нотўғри эканини била туриб, кўз юмганини қандай изоҳлаш мумкин?! - дейди Япониянинг Тошкентдаги элчихонасига яқин манба Озодлик билан суҳбатда.\nЎзбекистонда 2014 йил февраль ойидан бошлаб Вазирлар Маҳкамаси қарорига биноан хусусий қўриқлаш ширкатлари фаолиятига чек қўйилди.\nБу қарорга кўра, Ўзбекистонда қўриқлаш хизмати фақат Ўзбекистон Ички ишлар вазирлигидаги қўриқлаш бирлашмаси тарафидан амалга оширилиши зарур.\nОзодликка келган маълумотларда Ўзбекистондаги Япония элчихонаси бу қоидани четлаб ўтиб ўзига махсус қўриқчилар ташкил қилгани иддао қилинади.\nЭлчихонанинг иккинчи котиби Накамура Томоки жаноблари бу гапларни рад қилган холда элчихона биноси икки давлат ўртасидаги келишувга кўра, ўзбек милиционерлари тарафидан қўриқланаëтганини айтди.


Ҳасанбой Дўсматов ЖЧ ғолиблигига асосий даъвогар боксчига қарши рингга кўтарилади | Qalampir.uz\nҲасанбой Дўсматов ЖЧ ғолиблигига асосий даъвогар боксчига қарши рингга кўтарилади\nСпорт\t26 Октябрь 2021 20:30 2635\nБугун, 26 октябрь куни бокс бўйича Жаҳон чемпионатида Олимпия ўйинлари ғолиби Ҳасанбой Дўсматов ўз иштирокини бошлайди. Биринчи босқичдаёқ унга Токио Олимпиадаси совриндори, қозоғистонлик Сакен Бибосинов рақиблик қилади. Ҳар икки чарм қўлқоп устаси ҳам 51 кг вазн тоифасида ғолибликка асосий даъвогар. Қуръа натижасига кўра, ушбу жуфтлик ғолибига иккинчи ва учинчи босқичда ҳам сараланган боксчилар рақиблик қилади.\nУшбу жангчилар шу пайтга қадар бир-бирига қарши тўқнаш келмаган, Бибоссинов эса ҳаваскор боксда активроқ. Чунки, Дўсматов 2019 йилдан буён ҳаваскор боксда рингга кўтарилмаган.\nЛекин, Ангренда ўтган ўқув-машғулот йиғинида QALAMPIR.UZ мухбирининг: “2017 йилги Жаҳон чемпионати финалидаги Ҳасанбой Дўсматов ҳозиргисидан кучлироқми?” дея берган саволига боксчи қуйидагича жавоб берган эди:\n“2017 йилги Жаҳон чемпионати финалида мағлуб бўлгандим. Ўйлашимча, ҳозир ундан кўра яхшироқ ҳолатдаман. Чунки, Олимпия ўйинларидан сўнг, телевидениедаги кўрсатувлар, турли хил тадбирлар сабабли машғулотларга етарлича эътибор қарата олмагандим. Шукрки, ҳозир ҳеч ким безовта қилгани йўқ. Бунга ўзим ҳам қаршилик қилдим ва шу муҳит ўз устимда ишлашим учун маъқулроқ. Кун тартибимиз режадагидек ўтмоқда, насиб қилса, ҳаммаси яхши бўлади”.\nЭслатиб ўтамиз, жанг Тошкент вақти билан соат 21:00 да старт олади.\nAIBA Жаҳон чемпионати Бокс Ҳасанбой Дўсматов\n15 Январь 22:19 80807\n14 Январь 17:30 74105\n14 Январь 09:52 34543


Рамзан Қодировни маҳкамага тортиш эҳтимоли кам\nЧеченистон президенти Рамзан Қодиров ўтган йили Австрияда чеченистонлик қочқин Умар Исроиловнинг ўлдирилишига алоқаси бўлиши мумкинлигига оид Австрия маъмурлари иддаоларини рад қилмоқда.\nВена шаҳри прокуратураси вакили Чеченистон президенти Рамзан Қодиров бир юртдошини қатл қилишга буйруқ берган бўлиши мумкинлиги тўғрисидаги матбуот хабарларини тасдиқлади.\nАвстрияда қочқинлик мақомида яшаётган чеченистонлик Умар Исроиловни аввалига ўғирлаб кетмоқчи бўлишган. Лекин бу ишни уддалай олмагач ўлдиришган.\nБироқ кузатувчилар фикрича, бу жиноятга алоқаси йўқлигини таъкидлаётган Рамзан Қодировга расман айблов эълон қилиш, боз устига, уни судга тортиш эҳтимоли катта эмас.\nЧеченистон президенти маъмурияти матбуот хабарларини "иғво", деб атади.\nБироқ Вена шаҳри прокуратураси вакили сешанба куни кечга яқин Рамзан Қодировнинг жиноятга алоқаси борлигини билвосита тасдиқловчи далиллар мавжудлиги тўғрисидаги матбуот хабарларини тасдиқлади.\n2009 йилнинг январида Венада ўлдирилган Умар Исроилов Рамзан Қодировнинг собиқ соқчиси эди.\nЧеченистондан қочиб, Австриядан бошпана олгач, Умар Исроилов Инсон ҳуқуқлари бўйича Страсбургдаги Европа судига ариза билан мурожаат қилган эди.\nЎз аризасида у Рамзан Қодировни одамларни ўғирлаш, қийноққа солиш ва ўлдиришда айблаган. Умар Исроилов 2009 йилнинг январида таъқиб қилган шахслардан қочишга уринганида отиб ўлдирилган.\nВоқеадан сўнг Австрия полицияси 3 кишини қўлга олган. Уларнинг ҳаммаси чеченистонликдир. Тўртинчи шахс Россияга қочишга муваффақ бўлган.\nАвстрия Федерал прокуратураси вакили Герхард Ярошнинг сешанба кунги баёнотига қараганда, қўлга олинган 3 кишининг президент Қодировнинг хос ходимлари билан тиғиз алоқаси бўлгани аниқланган.\nАвстрияда чиқадиган "Die Presse" газетасининг Ярошга таяниб ёзишича, Қодиров собиқ соқчисини ўлдиришга эмас, балки ушлаб, Чеченистонга олиб боришга буйруқ берган бўлиши мумкин.\nРамзан Қодировнинг матбуот котиби Алви Каримов Австрия ҳуқуқ-тартибот органлари баёнотларини асоссизлигини айтади:\n- Чеченистон президенти Рамзан Қодировнинг Венада Исроиловнинг ўлимига олиб келган воқеаларга ҳеч қандай алоқаси йўқ. Менимча, қандайдир кучлар ёки гуруҳлар Чеченистон президентига қарши информация уруши олиб бормоқда, деди Алви Каримов.\nОзодлик мухбири марҳум Умар Исроиловнинг Россиядан ташқарида яшаётган Али Исроилов билан боғланишга муваффақ бўлди.\n- Мен ўғлимдан ажралдим ва энди ўзим яшириниб юришга мажбурман. Биз ўғлим билан Страсбургдаги судга мурожаат қиламиз, деган эдик. Қодировнинг кўплаб жиноятларига ўғлим шахсан гувоҳ эди. Уни Венада ўлдириб кетганларидан кейин адвокатим билан маслаҳатлашиб, яна мурожаат қиладиган бўлдик, деди Али Исроилов.\nАвстриялик экспертлар фикрича, Рамзан Қодировни жавобгарликка тортиш эҳтимоли жуда оз.\nИнсбурк университети профессори Герхард Манготтнинг фикрича, Австрия маъмурларида Қодировнинг Исроиловни ўғирлашга буйруқ берганини билвосита далилловчи ашёлар бўлгани билан, жиноятда унинг шахсан иштирок этганини исботлайдиган далиллар йўқ.\nИккинчидан, Манготтнинг айтишича, Австрия билан Россия ўртасида жиноят ишлари бўйича ҳамкорлик қилишга оид икки томонлама шартнома мавжуд эмас.


Афғонистонда яшайдиган болаларнинг деярли ярми мактабларда ўқимайди - Халқ сўзи\n12:05 04 Июнь 2018 Дунё\nАфғонистон мамлакатида яшайдиган болаларнинг деярли ярми мактабларда ўқимаслиги маълум бўлди. Бу ҳақда ЮНИСЕФ ҳисоботига асосланиб Tolonews ахборот манбаси хабар берди.\nУнга кўра, мамлакатда 7 ёшдан 17 ёш оралиғидаги қарийб 3,7 миллион бола ва ўсмир, яъни у ердаги мазкур ёш гуруҳлари вакилларининг 44 фоизи мактабга бориш имкониятига эга эмас. “Америка овози” телерадиосининг қайд этишича, бу “Толибон” ҳаракати ҳокимияти ағдарилган 2000 йил бошидан буён кузатилган энг юқори кўрсаткичдир.\nДавом этаётган ҳарбий ҳаракатлар, мактаблар учун хавфсизлик кафолати йўқлиги, юқори даражадаги қашшоқлик бунинг сабаблари сифатида кўрсатиб ўтилган. Ўз навбатида гендер тенглиги бўйича ҳам муаммолар ўткирлигича қолган. Масалан, таълим даргоҳига бормайдиган болаларнинг катта қисми, яъни 2,7 миллионга яқини қизлардир. Буни мамлакат таълим вазирлиги ҳам тасдиқлаган. Хусусан, Гельменд ва Урузган каби музофотларда 85 фоиз қизлар мактабга юборилмайди.\nҚизларни эрта турмушга бериб юбориш одати мавжудлиги ҳам мазкур муаммога ечим топиш йўлидаги тўсиқлардан биридир. Бу ўз навбатида мактабларда аёл ўқитувчилар танқислигини ҳам келтириб чиқараётир.\nЮНИСЕФнинг маълум қилишича, қачонки болалар мактаб таълимидан узиб қўйилса, улар орасида ёмон муносабат ва эксплутацияга учраш хавфи ҳам ортади. Бундан олдин, Афғонистондаги 7-18 ёшдаги миллиондан зиёд ёш авлод вакиллари ишлашга мажбурлиги ҳақида маълум қилинганди. Уларнинг қарийб 15 фоизи ёши катталарнинг шафқатсиз муносабатидан азият чекади. Кўпчилиги топган пулини оиласи эҳтиёжи учун беради.\nМаълумот учун, Афғонистонда ҳамон ҳукумат кучлари билан мавжуд радикал гуруҳлар, хусусан, “Толибон” ҳаракати ўртасида тўқнашувлар кузатиляпти. Бутун мамлакат бўйлаб мингга яқин мактаблар ёпилган. Яқиндан “толиб”лар томонидан ушбу давлат ғарбий қисмларига уюштирилган ҳужумлар оқибатида яна юзлаб таълим муассасалари ўз фаолиятини тўхтатди.\nБунга сабаб хавфсизликка таҳдиддан ташқари, жангарилар томонидан улар назорат қилаётган ҳудудларда мактаблар фаолиятининг мажбуран тугатилишидир.


Араб давлатлари Қатарга билдирилган ультиматум муддатини 48 соатга узайтирди\n13 август 2020, Тошкент вақти: 15:40\nҚатар пойтахти Доҳа манзараси.\nАраб давлатлари Қатарга билдирилган талабларнинг бажарилиши учун қўшимча 48 соат беришга розилик билдирди.\nАраб давлатларининг 13 моддадан иборат талабларига Қатар 2 июль куни жавоб қайтариши лозим бўлган. Бироқ Араб давлатлари ва Қатар ўртасида воситачилик қилаётган Қувайт амирининг илтимоси билан давлатлар бу муддатни яна 48 соатга узайтиришга рози бўлганлар.\nСаудия Арабистони, Миср, Бахрайн, Бирлашган Араб Амирликлари, жумладан, Қатардан Ал Жазира телеканалини ёпишни, Эрон билан дипломатик алоқаларни узишни ва Туркия ҳарбий базасини мамлакатдан чиқаршини талаб қилаётир.\nҚатар Ташқи ишлар вазири Мухаммад бин Абдул Раҳмон ал-Таний 1 июль куни бу шартлар бажарилмаслигини айтган эди:\n-Барча масалалар томонлар ўртасидаги келишувлар асосида ҳал этилиши лозим. Бу талаблар биз томонимиздан рад этилди. Бу талаблар муҳокама учун қабул қилинмайди ва уларни қабул қилиб ҳам бўлмайди. Қатар мулоқот давом эттирилиши учун зарур шароитлар яратилиши жараёнида иштирок этишга тайёр, -деди вазир.\nЖорий йилнинг 5 июнь куни Саудия Арабистони, Бирлашган Араб Амирликлари, Баҳрайн, Миср ва бошқа мамлакатлар Қатарни террорчиларни қўллаб-қувватлашда айблаб, дипломатик алоқаларни узган эди.


17:45"Бавария" футболчиси Испанияга қайтишни хоҳламоқда 1 17:26Карикатура: Тез орада бошқа чемпионатлар ҳам рестарт олади 0 17:02Жалолиддин Машарипов: "Олдимда аниқ таклиф йўқ" 5 17:00К-лига. Ашурматов ва Турсунов жамоалари дуранг ўйнашди 0 16:55"Реал" "Арсенал" футболчисини харид қилмоқчи 1 16:32Боливияда 25 ёшли футболчи коронавирусдан вафот этди 1 16:08"Эвертон" Стоунсни "Манчестер Сити"дан ортга қайтармоқчи 0 15:45Кўпроғини кутгандик. Бирдан порлаб, йўқ бўлиб қолган Ренату Саншеш ҳақида 1 15:31Ла Лига. 2021 йилда шартномаси якунланадиган энг қиммат футболчилардан тузилган рамзий жамоа 6 15:19Olamsport: Гэтжининг UFCда навбатдаги учта рақиби, Фьюри Жошуани қандай қилиб нокаут қилмоқчи эканлиги ҳақида гапирди 0 14:37К-лига. "Пусан И'Парк" - "Сувон" ва "Кванджу" - "Ульсан Хёндэ" ўйинларининг асосий таркиблари маълум 2 14:23"Интер" Янг билан шартномани узайтиради ва Санчесни сақлаб қолмоқчи 2 14:17"Пахтакор" - Машарипов - "Трабзонспор" "сериали" бўйича расмий изоҳ: Жалолиддиннинг трансфери қиймати 6 миллион евро баҳоланмаган 34 13:58"Локомотив"нинг Осиё чемпионлар лигасида ўйнаган футболчилари 0 13:58"Легионерлар қайта олишмаса маҳаллий футболчиларга фойда бўлади". Шоҳруз Норхонов билан интервью 6\nКарикатура: Тез орада бошқа чемпионатлар ҳам рестарт олади 0\nЛа Лига. 2021 йилда шартномаси якунланадиган энг қиммат футболчилардан тузилган рамзий жамоа 6


Бетакроримсан, ягонасан, она ватаним — Ўзбекистоним!\nАлишер Навоий номидаги Ўзбекистон Миллий боғида мамлакатимиз мустақиллигининг йигирма тўрт йиллигига бағишлаб ўтказилган байрам тантаналаридан репортаж\nТинчлик ва осойишталикда, озод ва обод юртда яшаш — улкан бахт.\nБу бахтиёрликни бизга Истиқлол туҳфа этди. Эзгу ниятлар ва улкан орзуларни дилга тугиб, Ватан равнақи йўлида хизмат қилиш, фарзандлар камоли учун улкан ғамхўрлик кўрсатиш, кексаларни эъзозлаш, пировардида ҳеч кимдан кам бўлмаган жамият барпо этиш, гўзал давру давронда умргузаронлик қилиш саодатини ҳам Мустақиллик деб аталмиш бебаҳо неъмат туфайли қўлга киритдик.\n24 йил. Бугун иккинчи мучал тўйи нишонланаётган Ўзбекистоннинг шу қисқа фурсатда эришган ютуқ ҳамда босиб ўтган дадил одимларини бирма-бир кўз олдимизга келтирсак, асрларга татигулик оламшумул рақамларга, ҳайратомуз далилларга дуч келамиз. Аслида, гап далил ва рақамларда эмас. Аммо ҳар бир рақам ортида инсон тақдири борлигини инобатга олсак, эртанги кун — буюк келажак йўлида қанчалар муҳим ўзгаришлар рўй берганига амин бўламиз. Буларнинг барчаси мустақилликнинг илк кунлариданоқ Президентимиз Ислом Каримов томонидан олиб борилаётган сиёсат “Ислоҳот — ислоҳот учун эмас, аввало инсон учун” деган эзгу ғояга хизмат қилаётганини яққол ифодалайди.\nШу боис биз Истиқлолнинг ҳар бир тонгида шукроналар айтамиз. Олам тинч, юртимиздаги хотиржамлик барқарор, миллати, тили, эътиқодидан қатъи назар, жонажон Ўзбекистонда яшаётган ҳар бир фуқаро бахтиёр бўлсин, деб ниятлар қиламиз.\nБинобарин, биз фараҳбахш кунларга осонлик билан етиб келганимиз йўқ. Мустабид тузум зуғуми ортиб бораётган, қадриятларимиз таҳқирланган, эртанги кундан умид узилган бир пайтда Ислом Каримов мавжуд аҳволни ижобий ўзгартириш, республикани чуқур инқироздан олиб чиқиш борасида аниқ чора-тадбирлар қўллади. Шу тариқа ҳали истиқлол арафасидаёқ қадриятларимиз тикланди. Она тилимизга Давлат тили мақоми берилди. Наврўзимизни эмин-эркин нишонлайдиган бўлдик. Заминимизда камол топган азиз-авлиёлар қадамжолари обод этилди, зиёратгоҳга айлантирилди.\nДемак, қалбимиздаги шукрона юртимизнинг ҳар бир ҳудудидаги ободликни ифодалайди. Бинобарин, ана шу гўзаллик, кўркамлигу хушрўйлик Ўзбекистонимизга ярашиб турганлигини бугун ҳар бир хонадон, маҳалла, қишлоқ, туман, шаҳар, вилоят тимсолида кўриб турибмиз.\n2015 йил, 31 август. Пойтахтимизнинг муаззам маскани — Алишер Навоий номидаги Ўзбекистон Миллий боғи шодиёнага муносиб тарзда безатилган.\nБу ерга Олий Мажлис Сенати аъзолари, Қонунчилик палатаси депутатлари, ҳукумат аъзолари, Ўзбекистон Қаҳрамонлари, нуроний отахону онахонлар, фан ва маданият, адабиёт ва санъат намояндалари, ишлаб чиқариш илғорлари, тадбиркорлар, турли соҳаларда меҳнат қилаётган юртдошларимиз, мамлакатимизда фаолият юритаётган хорижий давлатлар элчихоналари ҳамда халқаро ташкилотлар вакиллари ташриф буюрган.\nСоат 19:00. Майдонга Ўзбекистон Республикаси Президенти Ислом Каримов кириб келади. Меҳмонлар Юртбошимизни гулдурос қарсаклар билан кутиб олади. Чорлов мусиқаси янграйди.\nСўз Ўзбекистон Республикаси Президенти Ислом Каримовга берилади.\nДавлатимиз раҳбари халқимизни мустақиллигимизнинг йигирма тўрт йиллик байрами билан муборакбод этади.\nЎзбекистон Республикасининг Давлат мадҳияси янграйди.\nМуаззам майдон узра ўрнатилган улкан мониторларда мафтункор диёримиз табиати, бунёдкор халқимиз шижоати билан қад ростлаган бинолар, бахтли замонда яшаётган юртдошларимиз сиймоси гавдаланади. Бунга ҳамоҳанг тарзда дилларда Ватан туйғусини жўш урдирувчи тароналар, катта ашулалар ижро этилади.\nИстиқлол фақат эркинликни эмас, балки қандай яшашни, бошқалардан кам бўлмасликни ҳам дилимизга жо қилди. Юртимизнинг ҳар бир гўшасида, олис-олис қишлоқ жойларгача саноатни олиб кириш, аҳолини иш билан таъминлаш, иш ўринларини кенгайтириш, қисқаси, ҳар соҳада ўзгаришларга кенг йўл берилди. Бу йилги тантаналарнинг “Бетакроримсан, ягонасан, она Ватаним — Ўзбекистоним!” шиори остида ўтказилаётгани эса кенг кўламли ислоҳотларнинг туб мазмун-моҳиятини ифодалаб турибди. Бинобарин, машҳур беш тамойилга асосланган “ўзбек модели”нинг нақадар ҳаққонийлиги биз қураётган янги демократик тизимда, иқтисодиётимиз ривожланишининг барқарор, барчани ҳайратда қолдираётган суръатларида, халқимизнинг ҳаёт даражаси ва сифати ортиб бораётганида ўзининг амалий тасдиғини топмоқда.\nХусусан, яқинда Швейцарияда Жаҳон иқтисодий форуми — “World Economic Forum” иқтисодиёти энг тез ривожланаётган мамлакатлар рейтингини эълон қилди. Жаҳон банкининг “Глобал иқтисодий тараққиёт” прогнози асосида тайёрланган мазкур маълумотда Ўзбекистон 2014 — 2017 йилларда йиллик ўсиш даражаси юқори бўладиган давлатлар орасида 5-ўринни эгаллади.\nБуюк келажак сари дадил одимлар\nБир пайтлар Ўзбекистонни билишмаган. Билганлар ҳам уни фақат аграр мамлакат деб ўйлашган. Истиқлол йилларида олиб борилган бемисл саъй-ҳаракатлар натижасида юртимизни дунё таниди. Жаҳон аҳли илм-фан, тиббиёт, шеърият даҳолари шу муқаддас заминда туғилиб, камолга етганини тан олди. Ўтмиши бой халқнинг келажаги ҳам буюк бўлиши муқаррар. Шу маънода, бугун Ўзбекистон билан ҳар соҳада ҳамкорлик қилишни таклиф этаётган давлатлар сони йилдан-йилга ортиб бормоқда.\nКелинг, рақамларга мурожаат қилайлик: айни пайтда юртимизда 90 дан ортиқ мамлакатнинг хорижий капитали иштирокида ташкил этилган 4 мингдан зиёд корхона муваффақиятли фаолият юритмоқда. Хусусан, машинасозлик соҳасида АҚШнинг “Женерал моторс”, Германиянинг “МАН”, “Клаас”, Япониянинг “Исузу” компаниялари, нефть-газ соҳасида Жанубий Кореянинг “Лотте кемикал” ва “Когаз” компаниялари, кимё саноатида Испаниянинг “Максам” компанияси, тўқимачилик саноатида Сингапурнинг “Индорама”, Жанубий Кореянинг “ДЭУ текстиль”, “Янг вон”, Швейцариянинг “Ритер” компаниялари, ахборот-коммуникация технологиялари соҳасида Хитойнинг “Хуавей” ва “ЗТЕ”, озиқ-овқат саноатида Швейцариянинг “Нестле” компанияси, қурилиш материаллари ишлаб чиқаришда Германиянинг “Кнауф”, Хитойнинг “Пенг Шенг”, фармацевтика саноатида Швейцариянинг “Нобель” компаниялари ҳамда бошқа кўплаб хорижий инвесторлар иштирокида тузилган қўшма корхоналар ана шулар жумласидандир.\nДунёда ном қозонган бундай компаниялар билан олиб борилаётган ҳамкорлик қисқа вақт ичида иқтисодиётимиз тармоқларини тубдан модернизация қилиш, маҳсулот ишлаб чиқаришни кенгайтириш ва унинг турини кўпайтириш, жаҳон бозорига рақобатдош янги маҳсулотлар билан кириб бориш имконини бермоқда.\n“Навоий”, “Ангрен” ва “Жиззах” махсус иқтисодий зоналарини ташкил этиш ҳисобидан чет эллик инвесторлар билан йўлга қўйилган ҳамкорлик ҳам ўзининг юксак самараларини кўрсатмоқда.\nБахтли мамлакатнинг бахтиёр фарзандлари\n...Муаззам майдонни болажонлар тўлдиради. Болалар мусиқа ва ашула рақс дасталари — юртнинг бахтли авлоди куй-қўшиқлар садоси остида санъатларини намойиш этадилар. Улар шу тарзда улуғ байрамимиз тантаналарига файз киритадилар.\nБолажонларнинг шўх-шодон чиқишларини кузатиб, дунёда Ўзбекистончалик фарзандлар камоли йўлида ғамхўрлик кўрсатаётган яна бирор мамлакат бўлмаса керак, деб ўйлаб қоласан, киши. Дарҳақиқат, юртимизда дилбандларимизни ҳар жиҳатдан етук инсонлар этиб тарбиялаш борасида олиб борилаётган эзгу ишлар барчанинг ҳавасини келтирмоқда. Хусусан, Президентимизнинг “2014 — 2018 йилларда Ўзбекистонда аҳолининг репродуктив саломатлигини янада мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тўғрисида”ги қарори моҳият эътибори билан болаларимизни жисмоний ҳамда маънавий жиҳатдан камол топтириш ва ёшларга оид давлат сиёсатини янги босқичга кўтаришга хизмат қилади. Бинобарин, биргина “Соғлом бола йили” деб ном олган 2014 йилда ёш оилаларни қўллаб-қувватлаш, оналик ва болаликни муҳофазалаш, опа-сингилларимизнинг оғирини енгил қилиш, уларнинг қобилият ҳамда имкониятларини рўёбга чиқариш бўйича кенг кўламли ишлар амалга оширилди.\n“Соғлом она — соғлом бола” лойиҳаси доирасида жами 13 миллион 600 минг нафардан зиёд аёллар ва болалар тиббий кўрикдан ўтказилди. Бунинг натижасида 2 миллион 800 минг аёл ва 2 миллион 500 минг бола соғломлаштирилгани бу йўлдаги катта қадам бўлди.\nБугунги кунда Ўзбекистонда 2 миллионга яқин фарзандларимиз, шу жумладан, 840 мингдан ортиқ қиз болалар спортнинг 30 дан зиёд тури билан мунтазам шуғулланмоқда. Нуфузли халқаро мусобақаларда мамлакатимиз спортчилари эришаётган ғалабалар тобора кўпайиб бормоқда.\nФарзандлар камолига хизмат қилувчи ўқув муассасаларини қуриш, реконструкция қилиш ва капитал таъмирлаш борасидаги ишлар ҳам ҳеч кимни бефарқ қолдирмайди. 2014 йилда жами 540 дан зиёд объект, шу жумладан, 380 та мактаб, 160 дан ортиқ касб-ҳунар коллежи ва академик лицей тубдан янгиланди. Мазкур мақсадлар учун қарийб 550 миллиард сўм сарфланди. Ушбу маблағларнинг 120 миллиард сўмдан зиёди таълим муассасаларини ўқув, лаборатория ва ишлаб чиқариш ускуналари, компьютер ҳамда мультимедиа воситалари билан таъминлаш учун ажратилди.\n2011 — 2016 йилларда олий таълим муассасаларининг моддий-техник базасини модернизация қилиш дастури доирасида 19 та олий таълим муассасасида қурилиш, реконструкция қилиш, капитал таъмирлаш ва жиҳозлаш бўйича қиймати 230 миллиард сўмлик ишлар бажарилди. Андижон давлат университети, Бухоро муҳандислик-технология институти, Ўзбекистон Миллий университетида янги ўқув бинолари барпо этилди.\nЖанубий Корея билан ҳамкорликда Тошкент шаҳрида Инха университети ташкил қилинди. Мазкур олий ўқув юртида ахборот-коммуникация технологиялари соҳасида, биринчи навбатда, дастурий таъминот маҳсулотлари ишлаб чиқариш, ахборот тизимлари ва компьютер тармоқларини бошқариш бўйича халқаро стандартлар даражасида юқори малакали мутахассислар тайёрланади.\n— Бугунги яратилаётган имкониятларнинг барчаси биз, ёшларни ҳар томонлама қўллаб-қувватлашга қаратилган, — дейди Ўзбекистон Республикасида хизмат кўрсатган артист Женисбек Пиязов. — Бундай ғамхўрлик туфайли ўз истеъдодини, иқтидорини намоён этиб, қувонарли ютуқларга эришаётган тенгдошларим сафи ортиб бораётганлиги ҳар биримизга ғурур бағишлайди. Менинг ота-онам ҳам санъаткор. Улар бугун бизнинг ютуқларимизни кўриб, ҳавас қилишади. Чунки уларнинг ёшлигида бугунгидек шарт-шароит, имконият умуман бўлмаган. Биз эса бахти кулган авлодмиз. Бизга беқиёс меҳр кўрсатаётган, орзуларимизни рўёбга чиқараётган Президентимиздан жуда-жуда миннатдормиз.\nМардлар қўриқлайди Ватанни!\nБундай улкан ютуқ ва муваффақиятлар бизни қанчалик ғурурлантирса, истиқлолимизни, Ватанимизни, азалий анъаналаримизни шунчалик авайлаб-асрашга, қадрлашга ҳам ундайди. Зеро, бугун дунё қалқиб турибди. Бу мушфиқ замин, жафокаш олам не-не сир-синоатларни бошдан кечирмоқда. Қайсидир мамлакатда табиат синовлари кузатилаётган бўлса, яна бошқасида бегуноҳ одамлар ҳаётдан кўз юммоқда. Шундай экан, хотиржамликни, юртимиздаги файзу баракотни қадрлаш, уни асраш ҳар биримизнинг бурчимиздир.\nБинобарин, мустақил давлатимиз посбонлари ҳар томонлама тажрибали бўлиши учун истиқлолга эришганимиздан кейин кўплаб соҳалар қатори мудофаа тизимида ҳам улкан ўзгаришлар рўй берди. Ҳарбий хизмат борасидаги муҳим қадамлар, армиямизни профессионаллаштириш йўлидаги янгиликлар ўзининг самарасини кўрсатмоқда. Ҳарбий хизматчиларни ва уларнинг оилаларини ижтимоий ҳимоя қилиш, зарур тураржой ҳамда маиший шароит билан таъминлаш борасида ҳам ибратли ишлар қилинди.\nАна шу янгиланишларни тўласинча акс эттириш учун майдонга Ватан ҳимоячилари — Мудофаа, Ички ишлар вазирликлари, Чегара қўшинлари йигитлари шахдам қадамлар билан кириб келади. Уларнинг ўзига хос кийимлари, дадил ҳаракатлари, “гурс-гурс” қадам ташлашларига ҳамоҳанг Ватан ҳақида жўшиб куйлашлари ҳеч кимни бефарқ қолдирмайди. Бир текис саф тортиб, мағрур қиёфада давра айланаётган ўғлонларни кузатиб, юртимиз тинчлиги, ҳимояси ишончли қўлларда эканлигидан янада хотиржам бўламиз.\nОбодлик ва фаровонлик мезони\nЎзбекистон Бирлашган Миллатлар Ташкилоти кўмагида АҚШнинг Колумбия университети социологлари томонидан ўтказилган “Дунёнинг энг бахтли мамлакатлари” рейтингида жаҳонда 44-ўринни, Мустақил Давлатлар Ҳамдўстлиги давлатлари орасида эса биринчи ўринни эгаллагани бежиз эмас.\nЗеро, юртимизда одамларнинг даромадлари ортиши билан оилаларнинг моддий аҳволи ҳам сифат жиҳатидан ўзгариб бормоқда. Тадқиқотларга қараганда, бугунги кунда юртимиздаги оилаларнинг 94 фоизи холодильниклар, 84 фоизи турли ошхона электр жиҳозларига, 63 фоизи кир ювиш машиналари, ярмидан кўпи компьютер, чангюткич, микротўлқинли печларга эга, учдан бир қисми эса кондиционерлардан фойдаланмоқда.\nМустақиллик йилларида аҳолининг телевизорлар билан, айниқса, мутлақо янги авлод телевизорлари — плазма экранли рангли телевизорлар билан таъминланиши 1,6 баробар, енгил автомобиллар билан таъминланиши 3,5 марта ошгани ҳам оилаларимизнинг фаровонлиги юксалиб бораётганининг яққол тасдиғидир. Бугунги кунда деярли ҳар икки оиладан бири шахсий транспорт воситасига эга ҳамда бу машиналар айнан юртимизда ишлаб чиқарилгани барчамизга мамнуният ва ғурур бағишлайди.\nФуқароларимизнинг уй-жой шароитлари ҳам тубдан яхшиланиб бормоқда. Мамлакатимизнинг барча ҳудудида уй-жойлар қуриш суръати ҳамда кўлами йил сайин кенгаймоқда. Мустақиллик йилларида уй-жой фондининг умумий майдони 1,9 баробар ошди.\nҚишлоқ жойларда намунавий лойиҳалар асосида якка тартибда уй-жойлар қуриш бўйича мақсадли давлат дастурининг амалга оширилиши алоҳида эътиборга лойиқдир. Ушбу дастур доирасида 2015 йилда 12 мингта янги тураржойлар барпо этилиб, эгаларига топширилади.\nАйни пайтда шаҳарларимизни комплекс қуриш бўйича қабул қилинган дастурларнинг ҳаётга изчил татбиқ этилиши натижасида Тошкент, Фарғона, Қўқон, Марғилон, Наманган, Урганч, Қарши, Термиз, Самарқанд ва бошқа кўплаб шаҳарларимиз қиёфаси тубдан ўзгариб бормоқда.\nТошкент — ғурур ва ифтихоримиз рамзи\nБуюк Британиянинг нуфузли “Экономист” журналининг берган баҳосига кўра, Ўзбекистон пойтахти — Тошкент шаҳри ободлиги ва яшаш учун қулайлиги жиҳатидан дунё рейтингида 140 шаҳар орасида 58-ўринни эгаллади ҳамда жаҳон таснифида яшаш учун энг қулай бўлган йирик шаҳарлар қаторига киритилди. Бу бежиз эмас, албатта. Бинобарин, истиқлолимизнинг 24 йиллиги муносабати билан пойтахтимизда жуда кўплаб иншоотлар қад ростлаб, чор-атрофга ўзгача кўрк ва чирой бағишлади. Чунончи, аҳоли ҳамда транспорт воситаларининг ҳаракатланиши учун қулай имконият яратиш мақсадида Себзор кўчаси бўйлаб Абдулла Қодирий кўчаси устидан ўтадиган янги кўприк қурилди. Пойтахт аҳли ва меҳмонларига улкан туҳфа бўлган мазкур иншоот ҳар жиҳатдан қулайлиги билан юртдошларимизга маъқул келди.\n— Ер юзида мамлакат кўп, шаҳарлар бисёр, аммо жонажон диёримиз — Ўзбекистонимиз битта, — дейди тиббиёт фанлари номзоди, “Шуҳрат” медали соҳибаси Шоҳида Дадамуҳаммедова. — Осмони мусаффо, халқи фаровон, ёшлари илмга чанқоқ, нуронийлари эъзозда, тинч-осойишта шундай юртимиз борлигидан ҳар қанча фахрлансак, арзийди. Давлатимиз раҳбарининг оқилона сиёсати боис биз мана шундай фаровонликка эришаяпмиз. Шу боис ҳам аҳоли учун муносиб турмуш шароитлари яратиш, яшил ҳудудларни кенгайтириш борасидаги ишлар натижасида пойтахтимиз тобора обод бўлиб бораётир.\n...Зўр қувонч ва кўтаринки руҳда ўтказилган Истиқлол тантаналарида санъат усталари ҳамда истеъдодли ёшлар ижросида она-юрт тараннум этилди. Ватан, истиқлол ва дориламон кунларимиз ҳақида энг сара қўшиқлар жаранглади.\nШукронага ундовчи қўшиқлар оҳангида минглаб чироқлар ёниб, жўшқинликни, кўтаринкиликни акс эттирди. Осмонга мушаклар отилиб, бири-биридан чиройли манзаралар намоён бўлди. Бу гўзалликни, баравж хонишларни, дили хушнуд юртдошларимиз чеҳрасини кўриб, шундай кунларимизга кўз тегмасин, Мустақиллигимиз абадий бўлсин, деймиз!\nМазкур рукндаги бошқа мақолалар: « Аждодлар хотираси унутилмайди\tРағбат ташаббусга ундайди »